|  |  |
| --- | --- |
| **THE SCHOOL AT THE HEART OF WALES** |  |



**POLISI GOFALWYR IFANC**

|  |  |
| --- | --- |
| **Dyddiad Mabwysiadu** | **Ionawr 2023** |
| **Llofnod y Pennaeth** |  |
| **Llofnod Cadeirydd y Llywodraethwyr** |  |
| **Dyddiad Adolygu** |  |

**Diffiniad o ofalwr ifanc;**

Gofalwr ifanc yw plentyn neu berson ifanc 18 mlwydd oed ac iau sy’n gofalu am aelod o’r teulu neu ffrind a fyddai, oherwydd salwch, anabledd, problem iechyd meddwl neu gaethiwed, yn methu byw adref heb eu cefnogaeth.

**Cyfrifoldebau Gofalwr Ifanc;**

* **Cefnogi gyda thasgau ymarferol** fel coginio, gwaith tŷ, a siopa.
* **Gofal corfforol** fel helpu rhywun i godi o’r gwely, trefnu a mynychu apwyntiadau meddygol
* **Cefnogaeth emosiynol**
* **Gofal personol** fel helpu rhywun i wisgo.
* **Trefnu cyllid y teulu**
* **Casglu a helpu i roi meddyginiaeth**
* **Helpu rhywun i gyfathrebu**
* **Gofalu am eu hunain, eu brodyr a chwiorydd**.

**Effaith ar y person ifanc;**

* Oherwydd yr heriau y mae rhai gofalwyr ifanc yn eu hwynebu gall fod yna risg o’r effaith ar eu cyrhaeddiad addysgol.
* Gyda chymhelthdodau ychwanegol COVID-19, mae golfawyr ifanc wedi colli mwy o ysgol na rhai o’u cyfoedion.
* Gall gofalu fod yn brifiad ynysig ond gall cefnogaeth cywir roi gwell siawns i ofalwyr ifanc lwyddo ymhob rhan o’u bywydau.

Mae ein hysgol yn cydnabod y gall fod angen mwy o gefnogaeth ar ofalwyr ifanc i wneud yn siŵr bod ganddynt fynediad cyfartal i addysg. Mae’r polisi hwn yn amlinellu cyfrifoldebau ac ymrwymiad yr ysgol i ddull ysgol gyfan i ganfod a chefnogi disgyblion sydd â chyfrfioldebau gofalu.

Mae ein hysgol yn cydnabod pwysigrwydd, ac mae wedi ymrwymo i, adnabyddiaeth gynnar o’r Gofalwyr Ifanc yng nghymuned yr ysgol. Byddwn yn annog adnabyddiaeth gynnar trwy’r canlynol;

* Ymgymryd ag adolygiad o’r ddarpariaeth ar gyfer gofalwyr ifanc yn yr ysgol
* Codi ymwybyddiaeth trwy staff a disgyblion mewn gwasanaethau a sesiynau gwybodaeth wedi hyn mewn gwersi ABCh i annog ymuniaethiad
* Cyflwyno arweinydd gweithrediadol Gofalwyr Ifanc yr Ysgol
* Sicrhau bod y staff yn ymwybodol trwy uniaethiad ar Tyfu
* Creu cyfleoedd ar gyfer ymuniaethiad a gwneud yn siŵr bod y disgyblion i gyd yn gwybod pwy yw’r arweinydd a chefnogaeth dynoedig
* Darparu hyfforddiant rheolaidd ar ymwybyddiaeth ar gyfer staff a Llywodraethwyr yr ysgol
* Cwestiynau rheolaidd ynglŷn â dyletswyddau gofalu mewn ffurflenni a holiaduron
* Gofyn am wybodaeth gan ysgolion cynradd wrth bontio i’r ysgol uwchradd

**Sut allai bod yn Ofalwr Ifanc effeithio ar bobl?**

• Yn aml yn hwyr • Presenoldeb isel • Heb gwblhau gwaith cartref • Blinedig • Cyfnod canolbwyntio isel • Diffyg cymhelliant • Hwyl isel/afiechyd meddwl • Pryderus • Rhiant/gwarcheidwad yn defnyddio lle parcio anabl • Dim rhiant/gwarcheidwad yn mynychu nosweithiau rhieni/ digwyddiadau eraill yr ysgol • Prydau ysgol am ddim • Newid mewn glanweithdra/ymddangosiad • Newid mewn ymddygiad – troi’n ymosodgar neu’n ddig, encilgar, neu’n dawelach •Methu mynd i weithgareddau ar ôl ysgol •Heb y cyfarpar priodol.

**Lleihau’r rhwystrau i addysg a dysgu:**

Bydd ein hysgol yn deall ac yn cydnabod y problemau y mae gofalwyr ifanc yn eu hwynebu a bod angen bod yn hyblyg wrth ymateb i anghenion Gofalwyr Ifanc. Mae’r ddarpariaeth sydd ar gael yn cynnwys (ond heb ei gyfyngu i): ·

* Fynediad priodol i ffôn y swyddfa yn ystod egwyl ac amser cinio, i ffonio adref.
* Gwneud yn siŵr bod y gofalwr ifanc yn gwybod sut i gael cefnogaeth.
* Defnyddio’r cwricwlwm i hyrwyddo dealltwriaeth lawn, derbyniad o, a pharch am faterion fel gofalu ac anabledd. ·
* Terfynau amser agored i drafodaeth ar gyfer gwaith cartref/ gwaith cwrs (lle bo angen). ·
* Lle’n briodol, mynediad i glybiau gwaith cartref. ·
* Trefniadau i anfon gwaith ysgol adref lle bo angen.
* Bydd unrhyw absenoldeb awdurdodedig i Ofalwr Ifanc yn amser cyfyngedig.
* Gwneud yn siŵr bod yr ysgol yn addas a chroesawgar i rieni sydd ag anabledd /neu afiechyd, a chynnig cefnogaeth ychwanegol i’w galluogi i fynychu noson rieni neu ddigwyddiadau eraill yr ysgol
* Dewis amgen o gyfathrebiadau i rieni sydd â nam ar y synhwyrau neu’n gaeth i’r tŷ.
* Cyfleoedd ar gyfer adborth a gwerthusiad Gofalwr Ifanc a’r teulu
* Caniatáu i ofalwyr ifanc gael cyfle i gael egwyl
* Bod yn deg a deall beth sy’n digwydd
* Rhoi rhai opsiynau a ddim yn gweiddi ond gwrando
* Medru gadael y wers i wirio ar y teulu a chael egwyl.
* Hybu a deall y cerdyn YCID (Young Carer ID)
* Mynediad i oedolyn emosiynol hygyrch canfyddadwy.

**Yr arweinydd ysgol dynodedig ar gyfer Gofalwyr Ifanc yw Rhiannon Rhys-Jones**

**a fydd yn cysylltu gyda gofalwyr ifanc, teuluoedd, ac asiantaethau perthnasol (gyda chaniatâd y gofalwr ifanc).**